月饼，中国节日食品。一起先，因为渠形状像满月，外观为圆个，表示团圆之意。后首来，也有方个或者其他形状个。月饼外层拿小麦粉做皮，里向有心，心好拿各式各样弗同个材料做。中秋节吃月饼，搭端午节 吃粽子、元宵节 吃汤圆一样，是全球华人个传统风俗。月饼当中广式月饼、苏式月饼、京式月饼顶有名。另外，椒葱月饼(江西)、薄酥月饼(湖南)、冬瓜月饼(四川)、水晶月饼(陕西)、三白月饼（黑龙江）、海味月饼(山东)、鸡丝月饼(清真式)、冰皮月饼(香港)等，也是名品。